钦定古今图书集成/明伦汇编/氏族典/第230卷 > 杨辅
## 钦定古今图书集成/明伦汇编/氏族典/第230卷 > 杨辅

按《宋史杨辅传》：“辅字嗣勋，遂宁人，乾道二年进士，除
秘书省正字，迁校书郎，出知眉州。累迁户部郎中，总
理四川财赋，升太府少卿，利西安抚使。召守秘书监，
礼部侍郎，以显谟阁待制知江陵府，移襄阳，又移潼
川，召除显谟阁直学士，奉外祠，寻以敷文阁直学士
知成都府。韩𠈁胄决意用兵，以吴曦为四川宣抚使”，
辅知曦有异志，遣人以矾书告于朝。上意辅能诛曦，
密诏授四川制置使。时人望辅倡义，辅自以不习兵
事，迁延两月。曦移辅知遂宁府，辅遂以印授通判韩
植而去。安丙、杨巨源密谋诛曦，以辅有人望，谓《密诏》
自辅所来，闻者皆信。曦既诛丙，趣辅还成都，除四川
宣抚使。朝廷察丙与辅异，召辅赴阙，除兵部尚书，以
龙图阁学士知建康府。卒于官，谥“庄惠。”